nibzard/narodne-novine-full-text-markdown huggingface dataset:
## Odluka o davanju suglasnosti na Financijski plan Državne agencije za osiguranje štednih uloga i sanaciju banaka za 2014. godinu i projekcije za 2015. i 2016. godinu

### NN 152/2013 (17.12.2013.), Odluka o davanju suglasnosti na Financijski plan Državne agencije za osiguranje štednih uloga i sanaciju banaka za 2014. godinu i projekcije za 2015. i 2016. godinu

HRVATSKI SABOR

3218

Na temelju članka 35. Zakona o proračunu (»Narodne novine«, br. 87/08. i 136/12.) Hrvatski sabor na sjednici 4. prosinca 2013., donio je

ODLUKU

O DAVANJU SUGLASNOSTI NA FINANCIJSKI PLAN DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA ZA 2014. GODINU I PROJEKCIJE ZA 2015. I 2016. GODINU

I.

Daje se suglasnost Državnoj agenciji za osiguranje štednih uloga i sanaciju banaka na:

1. Financijski plan za 2014. godinu i to na:

– ukupne prihode u iznosu od                            822.830.000 kuna

– ukupne rashode u iznosu od                             64.421.400 kuna

– višak u iznosu od                                           758.408.600 kuna

2. Projekciju plana za 2015. godinu i to na:

– ukupne prihode u iznosu od                           674.370.000 kuna

– ukupne rashode u iznosu od                             13.516.400 kuna

– višak u iznosu od                                           660.853.600 kuna

3. Projekciju plana za 2016. godinu i to na:

– ukupne prihode u iznosu od                            712.120.000 kuna

– ukupne rashode u iznosu od                              12.455.900 kuna

– višak u iznosu od                                            699.664.100 kuna.

II.

Ova Odluka objavit će se u »Narodnim novinama«, a stupa na snagu 1. siječnja 2014.

Klasa: 400-06/13-01/09

Zagreb, 4. prosinca 2013.

HRVATSKI SABOR

Predsjednik

Hrvatskoga sabora

Josip Leko, v. r.

[FINANCIJSKI PLAN DRŽAVNE AGENCIJE ZA OSIGURANJE ŠTEDNIH ULOGA I SANACIJU
BANAKA ZA 2014. I PROJEKCIJE PLANA ZA 2015. I 2016. GODINU](dodatni/429700.pdf)

152 17.12.2013 Odluka o davanju suglasnosti na Financijski plan Državne agencije za osiguranje štednih uloga i sanaciju banaka za 2014. godinu i projekcije za 2015. i 2016. godinu

152 17.12.2013 Odluka o davanju suglasnosti na Financijski plan Državne agencije za osiguranje štednih uloga i sanaciju banaka za 2014. godinu i projekcije za 2015. i 2016. godinu

Odluka, NN 152/2013-3218
## Zakon o izmjenama Zakona o poštanskim uslugama

### NN 153/2013 (18.12.2013.), Zakon o izmjenama Zakona o poštanskim uslugama

HRVATSKI SABOR

3224

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O POŠTANSKIM USLUGAMA

Proglašavam Zakon o izmjenama Zakona o poštanskim uslugama, koji je Hrvatski sabor donio na sjednici 6. prosinca 2013. godine.

Klasa: 011-01/13-01/295

Urbroj: 71-05-03/1-13-2

Zagreb, 12. prosinca 2013.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O POŠTANSKIM USLUGAMA

Članak 1.

U Zakonu o poštanskim uslugama (»Narodne novine«, br. 144/12.) u članku 11. stavak 2. mijenja se i glasi:

»(2) Protiv odluka i drugih upravnih akata Agencije nije dopuštena žalba, ali se protiv njih može pokrenuti upravni spor pred Visokim upravnim sudom Republike Hrvatske. Iznimno, protiv odluka Agencije u sporovima između korisnika poštanskih usluga i davatelja poštanskih usluga iz članka 55. ovoga Zakona može se pokrenuti upravni spor pred mjesno nadležnim upravnim sudom.«.

Članak 2.

U članku 40. stavku 1. točka 1. mijenja se i glasi:

»1. u unutarnjem poštanskom prometu, uručenje 85% poštanskih pošiljaka najbrže kategorije u roku od jednoga radnog dana, odnosno 95% u roku od dva radna dana, a za sve ostale pošiljke u unutarnjem prometu 95% u roku od tri radna dana,«.

Članak 3.

Članak 62. mijenja se i glasi:

»Protiv rješenja inspektora nije dopuštena žalba, ali se protiv njega može pokrenuti upravni spor pred mjesno nadležnim upravnim sudom. Iznimno, protiv rješenja inspektora u vezi s povredama iz članka 63. ovoga Zakona može se pokrenuti upravni spor pred Visokim upravnim sudom Republike Hrvatske.«.

ZAVRŠNA ODREDBA

Članak 4.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/13-01/292

Zagreb, 6. prosinca 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 153/2013-3224
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o postavljanju izvanrednog i opunomoćenog veleposlanika Republike Hrvatske pri Organizaciji Ujedinjenih naroda u New Yorku

### NN 153/2013 (18.12.2013.), Odluka o postavljanju izvanrednog i opunomoćenog veleposlanika Republike Hrvatske pri Organizaciji Ujedinjenih naroda u New Yorku

PREDSJEDNIK REPUBLIKE HRVATSKE

3228

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke 11. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-01/05, urbroj: 5030115/1-13-11 od 5. prosinca 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

VLADIMIR DROBNJAK, izvanredni i opunomoćeni veleposlanik – stalni predstavnik Republike Hrvatske pri Organizaciji Ujedinjenih naroda u New Yorku i svim njezinim tijelima, postavlja se i za izvanrednog i opunomoćenog veleposlanika Republike Hrvatske u Jamajci, sa sjedištem u New Yorku.

Ova Odluka stupa na snagu danom donošenja.

Klasa: 018-07/13-02/45

Urbroj: 71-05-03/1-13-2

Zagreb, 11. prosinca 2013.

Predsjednik

Republike Hrvatske

Ivo Josipović, v. r.

Odluka, NN 153/2013-3228
## Rješenje o razrješenju članice Sanacijskog vijeća Kliničkog bolničkog centra Sestre milosrdnice

### NN 153/2013 (18.12.2013.), Rješenje o razrješenju članice Sanacijskog vijeća Kliničkog bolničkog centra Sestre milosrdnice

VLADA REPUBLIKE HRVATSKE

3231

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012 i 82/2013), a u vezi s točkom V. stavkom 1. Odluke o sanaciji Kliničkog bolničkog centra »Sestre milosrdnice« (»Narodne novine«, broj 35/2013), Vlada Republike Hrvatske je na sjednici održanoj 12. prosinca 2013. godine donijela

RJEŠENJE

O RAZRJEŠENJU ČLANICE SANACIJSKOG VIJEĆA KLINIČKOG BOLNIČKOG CENTRA SESTRE MILOSRDNICE

Razrješuje se ANDREJA MILIĆ dužnosti članice Sanacijskog vijeća Kliničkog bolničkog centra Sestre milosrdnice.

Klasa: 080-02/13-02/250

Urbroj: 5030115/1-13-02

Zagreb, 12. prosinca 2013.

Predsjednik

Zoran Milanović, v. r.

Rješenje, NN 153/2013-3231
## Rješenje o imenovanju članice Sanacijskog vijeća Kliničkog bolničkog centra Sestre milosrdnice

### NN 153/2013 (18.12.2013.), Rješenje o imenovanju članice Sanacijskog vijeća Kliničkog bolničkog centra Sestre milosrdnice

VLADA REPUBLIKE HRVATSKE

3232

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012 i 82/2013), a u vezi s točkom V. stavkom 1. Odluke o sanaciji Kliničkog bolničkog centra »Sestre milosrdnice« (»Narodne novine«, broj 35/2013), Vlada Republike Hrvatske je na sjednici održanoj 12. prosinca 2013. godine donijela

RJEŠENJE

O IMENOVANJU ČLANICE SANACIJSKOG VIJEĆA KLINIČKOG BOLNIČKOG CENTRA SESTRE MILOSRDNICE

Imenuje se IVANA VARGAŠEVIĆ ČONKA članicom Sanacijskog vijeća Kliničkog bolničkog centra Sestre milosrdnice.

Klasa: 080-02/13-01/350

Urbroj: 5030115/1-13-02

Zagreb, 12. prosinca 2013.

Predsjednik

Zoran Milanović, v. r.

Rješenje, NN 153/2013-3232
## Rješenje o razrješenju članice Sanacijskog vijeća Opće bolnice Virovitica

### NN 153/2013 (18.12.2013.), Rješenje o razrješenju članice Sanacijskog vijeća Opće bolnice Virovitica

VLADA REPUBLIKE HRVATSKE

3233

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012 i 82/2013), a u vezi s točkom V. stavkom 1. Odluke o sanaciji Opće bolnice Virovitica (»Narodne novine«, broj 48/2013), Vlada Republike Hrvatske je na sjednici održanoj 12. prosinca 2013. godine donijela

RJEŠENJE

O RAZRJEŠENJU ČLANICE SANACIJSKOG VIJEĆA OPĆE BOLNICE VIROVITICA

Razrješuje se NADA ČAVLOVIĆ SMILJANEC dužnosti članice Sanacijskog vijeća Opće bolnice Virovitica, na osobni zahtjev.

Klasa: 080-02/13-02/251

Urbroj: 5030115/1-13-02

Zagreb, 12. prosinca 2013.

Predsjednik

Zoran Milanović, v. r.

Rješenje, NN 153/2013-3233
## Rješenje o imenovanju članice Sanacijskog vijeća Opće bolnice Virovitica

### NN 153/2013 (18.12.2013.), Rješenje o imenovanju članice Sanacijskog vijeća Opće bolnice Virovitica

VLADA REPUBLIKE HRVATSKE

3234

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012 i 82/2013), a u vezi s točkom V. stavkom 1. Odluke o sanaciji Opće bolnice Virovitica (»Narodne novine«, broj 48/2013), Vlada Republike Hrvatske je na sjednici održanoj 12. prosinca 2013. godine donijela

RJEŠENJE

O IMENOVANJU ČLANICE SANACIJSKOG VIJEĆA OPĆE BOLNICE VIROVITICA

Imenuje se MIRA RODEŠ članicom Sanacijskog vijeća Opće bolnice Virovitica.

Klasa: 080-02/13-01/351

Urbroj: 5030115/1-13-02

Zagreb, 12. prosinca 2013.

Predsjednik

Zoran Milanović, v. r.

Rješenje, NN 153/2013-3234
## Rješenje o imenovanju predstavnica i zamjenica predstavnica Vlade Republike Hrvatske u Zajedničko povjerenstvo za tumačenje Kolektivnog ugovora za djelatnost zdravstva i zdravstvenog osiguranja.

### NN 153/2013 (18.12.2013.), Rješenje o imenovanju predstavnica i zamjenica predstavnica Vlade Republike Hrvatske u Zajedničko povjerenstvo za tumačenje Kolektivnog ugovora za djelatnost zdravstva i zdravstvenog osiguranja.

VLADA REPUBLIKE HRVATSKE

3235

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 18. stavka 1. Kolektivnog ugovora za djelatnost zdravstva i zdravstvenog osiguranja (»Narodne novine«, broj 143/2013), Vlada Republike Hrvatske je na sjednici održanoj 12. prosinca 2013. godine donijela

RJEŠENJE

O IMENOVANJU PREDSTAVNICA I ZAMJENICA PREDSTAVNICA VLADE REPUBLIKE HRVATSKE U ZAJEDNIČKO POVJERENSTVO ZA TUMAČENJE KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA

1. Za predstavnice Vlade Republike Hrvatske u Zajedničko povjerenstvo za tumačenje Kolektivnog ugovora za djelatnost zdravstva i zdravstvenog osiguranja, imenuju se:

– LJUBICA ĐUKANOVIĆ

– mr. sc. JASMINKA KATIĆ-BUBAŠ

– MARIJA PEĆANAC.

2. Za zamjenice predstavnica Vlade Republike Hrvatske u Zajedničko povjerenstvo za tumačenje Kolektivnog ugovora za djelatnost zdravstva i zdravstvenog osiguranja, imenuju se:

– DARIJA ŠIMIĆ

– KSENIJA DUGI

–ASJA LEVICKIJ.

Klasa: 080-02/13-01/352

Urbroj: 5030115/1-13-02

Zagreb, 12. prosinca 2013.

Predsjednik

Zoran Milanović, v. r.

Rješenje, NN 153/2013-3235
## Pravilnik o prestanku važenja Pravilnika o pošiljkama za koje nije potrebno rješenje o veterinarskim uvjetima za uvoz

### NN 153/2013 (18.12.2013.), Pravilnik o prestanku važenja Pravilnika o pošiljkama za koje nije potrebno rješenje o veterinarskim uvjetima za uvoz

MINISTARSTVO POLJOPRIVREDE

3239

Na temelju članka 77. stavka 3. Zakona o veterinarstvu (»Narodne novine«, broj 82/2013) ministar poljoprivrede donosi

PRAVILNIK

O PRESTANKU VAŽENJA PRAVILNIKA O POŠILJKAMA ZA KOJE NIJE POTREBNO RJEŠENJE O VETERINARSKIM UVJETIMA ZA UVOZ

Članak 1.

Danom stupanja na snagu ovoga Pravilnika prestaje važiti Pravilnik o pošiljkama za koje nije potrebno rješenje o veterinarskim uvjetima za uvoz (»Narodne novine«, broj 53/2011).

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-01/94

Urbroj: 525-10/0549-13-5

Zagreb, 4. prosinca 2013.

Ministar

Tihomir Jakovina, v. r.

Pravilnik, NN 153/2013-3239
## Pravilnik o izmjenama i dopunama Pravilnika o proglašavanju turističkih općina i gradova i o razvrstavanju naselja u turističke razrede

### NN 153/2013 (18.12.2013.), Pravilnik o izmjenama i dopunama Pravilnika o proglašavanju turističkih općina i gradova i o razvrstavanju naselja u turističke razrede

MINISTARSTVO TURIZMA

3240

Na temelju članka 8. stavka 2. Zakona o članarinama u turističkim zajednicama (»Narodne novine«, broj 152/08. i 88/10.), ministar turizma donosi

PRAVILNIK

O IZMJENAMA I DOPUNAMA PRAVILNIKA O PROGLAŠAVANJU TURISTIČKIH OPĆINA I GRADOVA I O RAZVRSTAVANJU NASELJA U TURISTIČKE RAZREDE

Članak 1.

U Pravilniku o proglašavanju turističkih općina i gradova i o razvrstavanju naselja u turističke razrede (»Narodne novine«, broj 122/09., 9/10. – isp., 61/10., 82/10., 36/11., 89/11., 146/11., 141/12., 144/12. i 38/13.) u Tabeli I, u točki VIII. PRIMORSKO-GORANSKA ŽUPANIJA u popisu općina, za općinu Vinodolska općina, u popisu razreda, razred C mijenja se u razred B, a u popisu naselja dodaje se naselje Drivenik s pripadajućim razredom C.

U točki XVIII. ISTARSKA ŽUPANIJA u popisu općina, za općinu Marčana, u popisu razreda, razred D mijenja se u razred C, a u popisu naselja, naselja Divšići i Kavran, brišu se.

Članak 2.

Ovaj Pravilnik stupa na snagu 1. siječnja 2014. godine i objavit će se u »Narodnim novinama«.

Klasa: 011-02/13-01/24

Urbroj: 529-05-13-01

Zagreb, 11. prosinca 2013.

Ministar

Darko Lorencin, v. r.

Pravilnik, NN 153/2013-3240
## Odluka o postupku provjere kriterija za izuzeće od obveze i izrade analize koristi i troškova proizvodnih postrojenja za proizvodnju električne i toplinske energije koja se koriste kod vršnih opterećenja i postrojenja za proizvodnju rezervne električne energije

### NN 153/2013 (18.12.2013.), Odluka o postupku provjere kriterija za izuzeće od obveze i izrade analize koristi i troškova proizvodnih postrojenja za proizvodnju električne i toplinske energije koja se koriste kod vršnih opterećenja i postrojenja za proizvodnju rezervne električne energije

HRVATSKA ENERGETSKA REGULATORNA AGENCIJA

3241

Na temelju članka 11. stavka 3. Zakona o regulaciji energetskih djelatnosti (»Narodne novine«, broj 120/12) te članka 15. stavka 14. Zakona o tržištu toplinske energije (»Narodne novine«, broj 80/13), Hrvatska energetska regulatorna agencija je na sjednici Upravnog vijeća održanoj 12. prosinca 2013. godine donijela

ODLUKU

O POSTUPKU PROVJERE KRITERIJA ZA IZUZEĆE OD OBVEZE IZRADE ANALIZE KORISTI I TROŠKOVA PROIZVODNIH POSTROJENJA ZA PROIZVODNJU ELEKTRIČNE I TOPLINSKE ENERGIJE KOJA SE KORISTE KOD VRŠNIH OPTEREĆENJA I POSTROJENJA ZA PROIZVODNJU REZERVNE ELEKTRIČNE ENERGIJE

Članak 1.

Ovom Odlukom uređuje se postupak provjere kriterija za izuzeće od obveze izrade analize koristi i troškova proizvodnih postrojenja za proizvodnju električne i toplinske energije koja se koriste kod vršnih opterećenja i postrojenja za proizvodnju rezervne električne energije za koja se planira da će raditi manje od 1500 radnih sati godišnje kao tekući prosjek u razdoblju od pet godina (u daljnjem tekstu: postrojenja), iz članka 15. stavka 13. točke 1. Zakona o tržištu toplinske energije (»Narodne novine«, broj 80/13).

Članak 2.

(1) Proizvođač koji upravlja postrojenjem iz članka 1. ove Odluke, dužan je Hrvatskoj energetskoj regulatornoj agenciji (u daljnjem tekstu: Agencija) svake godine do 1. ožujka dostaviti izjavu o ispunjavanju uvjeta za izuzeće.

(2) Izjava iz stavka 1. ovoga članka mora sadržavati sljedeće mjesečne podatke za prethodnu godinu:

– broj sati rada postrojenja;

– količinu potrošene primarne energije goriva (MWh);

– proizvedenu toplinsku energiju (MWh);

– proizvedenu električnu energiju (MWh).

(3) Proizvođač iz stavka 1. ovoga članka, prilikom dostavljanja prve izjave iz stavka 1. ovoga članka, dužan je dostaviti podatke iz stavka 2. ovoga članka za prethodnih pet godina.

(4) Izjava iz stavka 1. ovoga članka mora sadržavati izračun prosječnog godišnjeg broja sati rada postrojenja za prethodnih pet godina.

Članak 3.

Agencija će u roku od 30 dana od isteka roka iz članka 2. stavka 1. ove Odluke obavijestiti ministarstvo nadležno za energetiku o proizvođaču čiji je izračun iz članka 2. stavka 4. ove odluke veći od 1500 radnih sati.

Članak 4.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/13-01/09

Urbroj: 371-01/13-02

Zagreb, 12. prosinca 2013.

Predsjednik Upravnog vijeća

Tomislav Jureković, dipl. ing., v. r.

Odluka, NN 153/2013-3241
## Ispravak Dodatka II. Kolektivnom ugovoru za državne službenike i namještenike

### NN 153/2013 (18.12.2013.), Ispravak Dodatka II. Kolektivnom ugovoru za državne službenike i namještenike

NARODNE NOVINE

3244

Nakon uspoređivanja s izvornim tekstom Dodatka II. Kolektivnom ugovoru za državne službenike i namještenike, koji je objavljen u »Narodnim novinama« br. 150/13, utvrđena je tiskarska pogreška, te se daje

ISPRAVAK

DODATKA II. KOLEKTIVNOM UGOVORU ZA DRŽAVNE SLUŽBENIKE I NAMJEŠTENIKE

Na kraju Dodatka II. Kolektivnom ugovoru za državne službenike i namještenike, kod naznake svih potpisnika ovog Dodatka za Vladu Republike Hrvatske i za Sindikate, dodaje se oznaka »v. r.«

Urbroj: 50501-5/2-13-01

Zagreb, 18. prosinca 2013.

Glavna urednica

Zdenka Pogarčić, v. r.

Ostalo, NN 153/2013-3244
## Ispravak Dodatka II Temeljnom kolektivnom ugovoru za službenike i namještenike u javnim službama

### NN 153/2013 (18.12.2013.), Ispravak Dodatka II Temeljnom kolektivnom ugovoru za službenike i namještenike u javnim službama

NARODNE NOVINE

3245

Nakon uspoređivanja s izvornim tekstom Dodatka II Temeljnom kolektivnom ugovoru za službenike i namještenike u javnim službama koji je objavljen u »Narodnim novinama« br. 150/13, utvrđeno je tiskarska pogreška, te se daje

ISPRAVAK

DODATKA II TEMELJNOM KOLEKTIVNOM UGOVORU ZA SLUŽBENIKE I NAMJEŠTENIKE U JAVNIM SLUŽBAMA

Na kraju Dodatka II Temeljnom kolektivnom ugovoru za službenike i namještenike u javnim službama, kod naznake potpisnika ovog Dodatka za Pregovarački odbor Vlade Republike Hrvatske ministra rada i mirovinskoga sustava prof. dr. sc. Miranda Mrsića, dr. med., i potpisnika za Pregovarački odbor sindikata javnih službi Spomenke Avberšek, predsjednice i Antuna Guljaša, predsjednika, dodaje se oznaka »v. r.«

Urbroj: 50501-5/2-13-01

Zagreb, 18. prosinca 2013.

Glavna urednica

Zdenka Pogarčić, v. r.

Ostalo, NN 153/2013-3245
## Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

### NN 154/2013 (19.12.2013.), Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

3246

Na osnovi odredbi članka 20. stavka 7., a u vezi s člankom 157. točkom 20. Zakona o obveznom zdravstvenom osiguranju (»Narodne novine« broj 80/13. i 137/13) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.), Upravno vijeće Hrvatskog zavoda za zdravstveno osiguranje na 49. sjednici održanoj 17. prosinca 2013. godine, uz prethodno pribavljeno mišljenje Hrvatske liječničke komore donijelo je

[ODLUKU
O IZMJENAMA I DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE](dodatni/429732.pdf)

154 19.12.2013 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

154 19.12.2013 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

154 19.12.2013 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

Odluka, NN 154/2013-3246
## Odluka o početku mirovanja zastupničkog mandata zastupnice i početku obnašanja zastupničke dužnosti zamjenice zastupnice u Hrvatskom saboru

### NN 155/2013 (20.12.2013.), Odluka o početku mirovanja zastupničkog mandata zastupnice i početku obnašanja zastupničke dužnosti zamjenice zastupnice u Hrvatskom saboru

HRVATSKI SABOR

3249

Na temelju članka 81. Ustava Republike Hrvatske i članka 11., 12. i 14. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst) Hrvatski sabor na sjednici 13. prosinca 2013., donio je

ODLUKU

O POČETKU MIROVANJA ZASTUPNIČKOG MANDATA ZASTUPNICE I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNICE U HRVATSKOM SABORU

Dana 13. prosinca 2013. započinje mirovanje zastupničkog mandata zastupnice VIŠNJE FORTUNE.

Zastupničku dužnost dana 13. prosinca 2013. započinje obnašati zamjenica zastupnice MARIJA ILIĆ.

Klasa: 021-14/13-01/38

Zagreb, 13. prosinca 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 155/2013-3249
## Odluka o imenovanju člana Nadzornog odbora Hrvatske radiotelevizije

### NN 155/2013 (20.12.2013.), Odluka o imenovanju člana Nadzornog odbora Hrvatske radiotelevizije

HRVATSKI SABOR

3250

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine«, br. 137/10. i 76/12.) Hrvatski sabor na sjednici 13. prosinca 2013., donio je

ODLUKU

O IMENOVANJU ČLANA NADZORNOG ODBORA HRVATSKE RADIOTELEVIZIJE

Za člana Nadzornog odbora Hrvatske radiotelevizije imenuje se SVETOZAR SARKANJAC.

Klasa: 021-13/13-07/48

Zagreb, 13. prosinca 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 155/2013-3250
## Odluka o postavljanju izvanrednog i opunomoćenog veleposlanika Republike Hrvatske u Novom Zelandu

### NN 155/2013 (20.12.2013.), Odluka o postavljanju izvanrednog i opunomoćenog veleposlanika Republike Hrvatske u Novom Zelandu

155 20.12.2013 Odluka o postavljanju izvanrednog i opunomoćenog veleposlanika Republike Hrvatske u Novom Zelandu

PREDSJEDNIK REPUBLIKE HRVATSKE

3251

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96, 72/13 i 127/13), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-01/12, urbroj: 5030115/1-13-11 od 11. prosinca 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

dr. sc. DAMIR KUŠEN, izvanredni i opunomoćeni veleposlanik Republike Hrvatske u Australiji, sa sjedištem u Canberri, postavlja se i za izvanrednog i opunomoćenog veleposlanika Republike Hrvatske u Novom Zelandu, sa sjedištem u Canberri.

Ova Odluka stupa na snagu danom donošenja.

Klasa: 018-07/13-02/46
Urbroj: 71-05-03/1-13-2
Zagreb, 17. prosinca 2013.

Predsjednik
Republike Hrvatske
Ivo Josipović, v. r.

Odluka, NN 155/2013-3251
## Odluka o osnivanju Privremenog ureda Republike Hrvatske u Republici Azerbajdžanu, sa sjedištem u Bakuu

### NN 155/2013 (20.12.2013.), Odluka o osnivanju Privremenog ureda Republike Hrvatske u Republici Azerbajdžanu, sa sjedištem u Bakuu

PREDSJEDNIK REPUBLIKE HRVATSKE

3252

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5., članka 17. stavka 2. Zakona o vanjskim poslovima (»Narodne novine«, broj 48/96, 72/13 i 127/13), točke I. podtočke 5. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/13-05/19, urbroj: 50301-21/21-13-5 od 12. prosinca 2013., donosim

ODLUKU

O OSNIVANJU PRIVREMENOG UREDA REPUBLIKE HRVATSKE U REPUBLICI AZERBAJDŽANU, SA SJEDIŠTEM U BAKUU, KAO ISPOSTAVE VELEPOSLANSTVA REPUBLIKE HRVATSKE U REPUBLICI TURSKOJ, SA SJEDIŠTEM U ANKARI

Osniva se Privremeni ured Republike Hrvatske u Republici Azerbajdžanu, sa sjedištem u Bakuu, kao ispostava Veleposlanstva Republike Hrvatske u Republici Turskoj, sa sjedištem u Ankari.

Ova Odluka stupa na snagu danom donošenja.

Klasa: 018-07/13-01/11

Urbroj: 71-05-03/1-13-2

Zagreb, 17. prosinca 2013.

Predsjednik

Republike Hrvatske

Ivo Josipović, v. r.

Odluka, NN 155/2013-3252
## Odluka o izmjenama Odluke o karti regionalnih potpora

### NN 155/2013 (20.12.2013.), Odluka o izmjenama Odluke o karti regionalnih potpora

VLADA REPUBLIKE HRVATSKE

3256

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 18. prosinca 2013. godine donijela

ODLUKU

O IZMJENAMA ODLUKE O KARTI REGIONALNIH POTPORA

I.

U Odluci o karti regionalnih potpora (»Narodne novine«, broj 19/2013), točka II. mijenja se i glasi:

»Za dodjelu regionalnih potpora na odgovarajući način primjenjuje se Zakon o državnim potporama (»Narodne novine«, br. 72/2013 i 141/2013), Smjernice za nacionalne regionalne potpore za 2007.–2013. (52006XC0304(02), SL C 54, 4. 3. 2006, str. 13. – 45.), te Priopćenje Komisije koje se odnosi na kriterije za dubinsku ocjenu regionalnih potpora za velike investicijske projekte (52009XC0916(02), SL C 223, 16. 9. 2009., str. 3. – 10.).«.

II.

U točki XII. riječi: »a prestaje važiti 1. siječnja 2014. godine« zamjenjuju se riječima: »a prestaje važiti zaključno s 30. lipnja 2014. godine«.

III.

Ova Odluka stupa na snagu danom donošenja, a objavit će se u »Narodnim novinama«

Klasa: 022-03/13-04/555

Urbroj: 50301-05/05-13-1

Zagreb, 18. prosinca 2013.

Predsjednik

Zoran Milanović, v. r.

Odluka, NN 155/2013-3256
## Pravilnik o izmjenama Pravilnika o vozačkim dozvolama

### NN 155/2013 (20.12.2013.), Pravilnik o izmjenama Pravilnika o vozačkim dozvolama

MINISTARSTVO UNUTARNJIH POSLOVA

3258

Na temelju članka 218. Zakona o sigurnosti prometa na cestama (»Narodne novine« broj 67/2008., 48/2010., 74/2011 i 80/2013.) ministar unutarnjih poslova donosi

PRAVILNIK

O IZMJENAMA PRAVILNIKA O VOZAČKIM DOZVOLAMA

Članak 1.

U Pravilniku o vozačkim dozvolama (»Narodne novine«, broj: 43/2013. i 77/2013.), članak 3. mijenja se i glasi:

»Vozačku dozvolu izdaje, obnavlja, nadomješta i zamjenjuje policijska uprava, odnosno policijska postaja (u daljnjem tekstu: nadležno tijelo).«.

Članak 2.

U članku 6. stavku 1. točki 4. riječi: »osobna iskaznica, a ukoliko osoba nije državljanin Republike Hrvatske,« brišu se.

Članak 3.

U članku 19. stavak 2. briše se.

Članak 4.

U Popisu ograničenja u kodiranom obliku koji je tiskan uz Pravilnik o vozačkim dozvolama (»Narodne novine«, broj: 43/2012. i 80/2013) u dijelu III Kodovi upravnih ograničenja, kodovi 70 i 71 mijenjaju se i glase:

|  |  |  |  |
| --- | --- | --- | --- |
| KOD | OPIS KODA | UPIS U EVIDENCIJU | UPIS U  VOZAČKU DOZVOLU |
| 70 | Zamjena vozačke  dozvole br. …, koju  je izdala …. (razlikovna  oznaka EU/UN u slučaju        treće države) | 70 ZAMJENA VOZAČKE DOZVOLE | 70 (broj vozačke  dozvole i oznaka  države) |

|  |  |  |  |
| --- | --- | --- | --- |
| KOD | OPIS KODA | UPIS U EVIDENCIJU | UPIS U  VOZAČKU DOZVOLU |
| 71 | Duplikat vozačke dozvole  br. … (razlikovna oznaka  EU/UN u slučaju treće države) | 71 DUPLIKAT VOZAČKE DOZVOLE | 71 (broj  vozačke  dozvole i oznaka države) |

Članak 5.

Ovaj Pravilnik objavit će se u »Narodnim novinama«, a stupa na snagu 1. 1. 2014. godine.

Broj: 511-01-152-82060/2013.

Zagreb, 12. prosinca 2013.

Ministar
Ranko Ostojić, v. r.

155 20.12.2013 Pravilnik o izmjenama Pravilnika o vozačkim dozvolama

155 20.12.2013 Pravilnik o izmjenama Pravilnika o vozačkim dozvolama

155 20.12.2013 Pravilnik o izmjenama Pravilnika o vozačkim dozvolama

Pravilnik, NN 155/2013-3258
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o najvišoj naknadi za pokrivanje troškova mirovinskog osiguravajućeg društva u 2014. godini iz doznaka obveznog mirovinskog fonda

### NN 155/2013 (20.12.2013.), Odluka o najvišoj naknadi za pokrivanje troškova mirovinskog osiguravajućeg društva u 2014. godini iz doznaka obveznog mirovinskog fonda

155 20.12.2013 Odluka o najvišoj naknadi za pokrivanje troškova mirovinskog osiguravajućeg društva u 2014. godini iz doznaka obveznog mirovinskog fonda

HRVATSKA AGENCIJA ZA NADZOR FINANCIJSKIH USLUGA

3262

Na temelju odredbe članka 15. točke 1. i članka 8. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te članka 53. stavka 2. Zakona o mirovinskim osiguravajućim društvima i isplati mirovina na temelju individualne kapitalizirane štednje (»Narodne novine« broj 106/99, 63/00, 107/07 i 114/11), Hrvatska agencija za nadzor financijskih usluga na sjednici Upravnog vijeća održanoj 13. prosinca 2013. donosi

ODLUKU

O NAJVIŠOJ NAKNADI ZA POKRIVANJE TROŠKOVA MIROVINSKOG OSIGURAVAJUĆEG DRUŠTVA U 2014. IZ DOZNAKA OBVEZNOG MIROVINSKOG FONDA

I.

Mirovinsko osiguravajuće društvo u 2014. ne može odbiti više od 5% od primljene doznake iz obveznog mirovinskog fonda kao naknadu za pokrivanje troškova mirovinskog osiguravajućeg društva.

II.

Ova Odluka stupa na snagu osmog dana od dana objave u »Narodnim novinama«.

Klasa: 011-02/13-04/69

Urbroj: 326-660-13-1

Zagreb, 13. prosinca 2013.

Predsjednik Upravnog Vijeća
Petar-Pierre Matek, v. r.

Odluka, NN 155/2013-3262
## Odluka o prestanku važenja Odluke o obvezi dostavljanja Izvješća o trgovanju na novčanom tržištu

### NN 155/2013 (20.12.2013.), Odluka o prestanku važenja Odluke o obvezi dostavljanja Izvješća o trgovanju na novčanom tržištu

HRVATSKA NARODNA BANKA

3268

Na temelju članka 30. i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donio je 10. prosinca 2013.

ODLUKU

O PRESTANKU VAŽENJA ODLUKE O OBVEZI DOSTAVLJANJA IZVJEŠĆA O TRGOVANJU NA NOVČANOM TRŽIŠTU

I.

Danom stupanja na snagu ove Odluke prestaje važiti Odluka o obvezi dostavljanja Izvješća o trgovanju na novčanom tržištu (»Narodne novine«, br. 65/2002., 144/2002. i 140/2004.).

II.

Posljednje izvješće prema Odluci o obvezi dostavljanja Izvješća o trgovanju na novčanom tržištu banke i HBOR dužni su dostaviti Hrvatskoj narodnoj banci 2. siječnja 2014. s podacima za 31. prosinca 2013.

III.

Ova Odluka objavljuje se u »Narodnim novinama«, a stupa na snagu 3. siječnja 2014.

O. br. 309-020/12-13/BV

Zagreb, 10. prosinca 2013.

Guverner

Hrvatske narodne banke

prof. dr. sc. Boris Vujčić, v. r.

Odluka, NN 155/2013-3268
## Dopuna liste izmiritelja Centra za mirenje pri Hrvatskoj gospodarskoj komori

### NN 155/2013 (20.12.2013.), Dopuna liste izmiritelja Centra za mirenje pri Hrvatskoj gospodarskoj komori

HRVATSKA GOSPODARSKA KOMORA

3270

Na temelju članka 2. stavka 4. Pravilnika o mirenju (»Narodne novine« broj 142/2011) na prijedlog predsjednika Centra za mirenje pri Hrvatskoj gospodarskoj komori, Upravni odbor Hrvatske gospodarske komore na 9. sjednici održanoj 18. 12. 2013. potvrdio je sljedeću

DOPUNU LISTE

IZMIRITELJA CENTRA ZA MIRENJE PRI HRVATSKOJ GOSPODARSKOJ KOMORI

U Listi izmiritelja Centra za mirenje pri Hrvatskoj gospodarskoj komori od 15. ožujka 2010. godine (»Narodne novine« broj 34/2010) i dopuni Liste izmiritelja Centra za mirenje pri Hrvatskoj gospodarskoj komori (»Narodne novine« broj 48/2011) na kraju liste iza broja 141. dodaje se:

142. Alaburić Vesna, odvjetnica, Odvjetnički ured Vesna Alaburić, Andrije Hebranga 21/2, Zagreb

143. Baran Nevenka, sutkinja, Visoki trgovački sud Republike Hrvatske, Berislavićeva 11, Zagreb

144. Ivanušić Kornelija, sutkinja, Općinski sud u Velikoj Gorici, Trg kralja Tomislava 36, Velika Gorica

145. Hadžić Amira, sutkinja, Općinski radni sud u Zagrebu, Ulica grada Vukovara 84, Zagreb

146. Kolovrat Bjelinski Vanja, sutkinja, Prekršajni sud u Zagrebu, Avenija, Dubrovnik 8, Zagreb

147. Cikač Vlatka, odvjetnica, Odvjetnički ured Cikač, Ilica 253, Zagreb

148. Mijatović, dr. sc. Nikola, profesor, Pravni fakultet Sveučilišta u Zagrebu, Ćirilometodska 4, Zagreb

149. Salopek Maja, odvjetnica, Odvjetnički ured Maja Salopek, Ivane Brlić-Mažuranić 3c, Ogulin

150. Starec Ana, dipl. soc. radnik, Centar za socijalnu skrb Virovitica, Vladimira Nazora 2, Virovitica

151. Stojovska Milena, odvjetnica, Zajednički odvjetnički ured Veljović i dr., Dobrilina 9, Pula

152. Štanfel Gordana, dipl. iur., stručni suradnik člana Uprave, Končar–elektroindustrija d.d., Fallerovo šetalište 22, Zagreb

153. Tafra Sanja, odvjetnica, Odvjetnički ured Tafra, Gundulićeva 23, Zagreb

154. Vuksan Mislav, voditelj funkcije unutarnje revizije, Veneto banka d.d., Draškovićeva 58, Zagreb

155. Živković Ljerka, stalni sudski vještak za financije i ovlašteni računovodstveni forenzičar, Čateška 4, Zagreb.

Klasa: 023-02/13-01/09

Urbroj: 311-01-13-06

Zagreb, 18. prosinca 2013.

v. d. Predsjednica

Hrvatske gospodarske komore

Sabina Škrtić, v. r.

Izmjene i dopune, NN 155/2013-3270
## Odluka o prirezu poreza na dohodak Općine Škabrnje

### NN 155/2013 (20.12.2013.), Odluka o prirezu poreza na dohodak Općine Škabrnje

155 20.12.2013 Odluka o prirezu poreza na dohodak Općine Škabrnje

OPĆINA ŠKABRNJA

3271

Na temelju članka 30., 30.a i 95. Zakona o financiranju jedinica lokalne i područne (regionalne) samouprave (»Narodne novine«, broj 117/93, 69/97, 33/00, 127/00, 59/01 107/01, 117/01 – ispravak, 150/02, 147/03, 132/06, 26/07, 73/08 I 25/12) i članka 31. Statuta Općine Škabrnja (»Službeni glasnik Općine Škabrnja« br. 2/13), Općinsko vijeće Općine Škabrnja, na 3. sjednici održanoj 12. 9. 2013. god. donosi

ODLUKU

O PRIREZU POREZU NA DOHODAK OPĆINE ŠKABRNJA

Članak 1.

Ovom Odlukom utvrđuju se obveznici, stopa, te način obračuna i plaćanja prireza porezu na dohodak koji su vlastiti izvori prihoda Proračuna Općine Škabrnja.

Članak 2.

Prirez porezu na dohodak plaća se po stopi od 10 %.

Članak 3.

Obveznici prireza porezu na dohodak su fizičke osobe koje imaju prebivalište ili uobičajeno boravište na području Općine Škabrnja, a obveznici su poreza na dohodak prema Zakonu o porezu na dohodak.

Članak 4.

Osnovica prireza porezu na dohodak iz članka 3. ove Odluke je utvrđen porez na dohodak.

Članak 5.

Prirez porezu na dohodak prihod je Proračuna Općine Škabrnja i uplaćuje se na prijelazni račun poreza i prireza na dohodak HR5710010051744512007.

Članak 6.

Poslove u vezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 7.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. siječnja 2014. godine.

Ova će se Odluka objaviti u »Službenom glasniku Općine Škabrnja«.

Klasa: 410-01/13-01/01
Urbroj: 2198/05-13-1
Škabrnja, 12. rujna 2013.

OPĆINSKO VIJEĆE OPĆINE ŠKABRNJA

Predsjednik
Slavko Ivković, v. r.

Odluka, NN 155/2013-3271
## Indeks potrošačkih cijena u studenome 2013.

### NN 155/2013 (20.12.2013.), Indeks potrošačkih cijena u studenome 2013.

DRŽAVNI ZAVOD ZA STATISTIKU

3272

Državni zavod za statistiku objavljuje

INDEKS

POTROŠAČKIH CIJENA U STUDENOME 2013.

Indeks potrošačkih cijena u studenome 2013. u odnosu na listopad 2013. iznosi 99,9.

Klasa: 957-04/13-01/18

Urbroj: 555-09-05-13-2

Zagreb, 16. prosinca 2013.

Ravnatelj

Marko Krištof, v. r.

155 20.12.2013 Indeks potrošačkih cijena u studenome 2013.

Ostalo, NN 155/2013-3272
## Uredba o visini minimalne plaće

### NN 156/2013 (23.12.2013.), Uredba o visini minimalne plaće

156 23.12.2013 Uredba o visini minimalne plaće

156 23.12.2013 Uredba o visini minimalne plaće

VLADA REPUBLIKE HRVATSKE

3274

Na temelju članka 7. Zakona o minimalnoj plaći (»Narodne novine«, broj 39/2013), Vlada Republike Hrvatske je na sjednici održanoj 18. prosinca 2013. godine donijela

UREDBU

O VISINI MINIMALNE PLAĆE

Članak 1.

Visina minimalne plaće za razdoblje od 1. siječnja do 31. prosinca 2014. godine utvrđuje se u bruto iznosu od 3.017,61 kuna.

Članak 2.

Ova Uredba objavit će se u »Narodnim novinama«, a stupa na snagu 1. siječnja 2014. godine.

Klasa: 022-03/13-03/149

Urbroj: 50301-04/04-13-2

Zagreb, 18. prosinca 2013.

Predsjednik
Zoran Milanović, v. r.

Uredba, NN 156/2013-3274
## Odluka o ograničenju novog zapošljavanja službenika i namještenika u javnim službama

### NN 156/2013 (23.12.2013.), Odluka o ograničenju novog zapošljavanja službenika i namještenika u javnim službama

VLADA REPUBLIKE HRVATSKE

3275

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 18. prosinca 2013. godine donijela

ODLUKU

O OGRANIČENJU NOVOG ZAPOŠLJAVANJA SLUŽBENIKA I NAMJEŠTENIKA U JAVNIM SLUŽBAMA

I.

Ograničava se novo zapošljavanje službenika i namještenika u javnim ustanovama i drugim pravnim osobama kojima se sredstva za plaće osiguravaju u državnom proračunu, drugim javnim ustanovama kojima je osnivač Republika Hrvatska, Hrvatskom zavodu za mirovinsko osiguranje, Hrvatskom zavodu za zapošljavanje, Hrvatskom zavodu za zdravstveno osiguranje i javnim ustanovama kojima se sredstva za plaće osiguravaju iz sredstava Hrvatskog zavoda za zdravstveno osiguranje (u daljnjem tekstu: javne službe).

II.

U javnim službama dozvoljava se zapošljavanje:

– na radna mjesta koja ostanu upražnjena zbog prestanka ugovora o radu službenika ili namještenika,

– za popunjavanje radnih mjesta na određeno vrijeme radi zamjene odsutnih službenika i namještenika,

– za popunjavanje radnih mjesta koja će se sistematizirati nakon proširenja djelokruga javnih službi.

Zapošljavanje iz stavka 1. ove točke dozvoljeno je uz prethodnu suglasnost resornog ministarstva odnosno drugog nadležnog središnjeg tijela državne uprave.

III.

Ograničenje zapošljavanja ne odnosi se:

– na javne službe iz točke I. ove Odluke koje će početi s radom nakon stupanja na snagu ove Odluke,

– na postupke zapošljavanja koji su započeti do dana stupanja na snagu ove Odluke.

Ograničenje zapošljavanja ne odnosi se i na zapošljavanje osoba u javnim ustanovama koje sudjeluju u upravljanju, provedbi i reviziji Europskih strukturnih i kohezijskih fondova Europske unije, te koje su obvezne poduzimati aktivnosti potrebne za završetak provedbe programa IPA. Zapošljavanje u tim javnim ustanovama dozvoljava se u dijelu poslova vezanih uz upravljanje, provedbu i reviziju Europskih strukturnih i kohezijskih fondova Europske unije i provedbu programa IPA na način i u opsegu kakav će biti dostatan za ispunjavanje preuzetih obveza.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/13-04/545

Urbroj: 50301-04/04-13-2

Zagreb, 18. prosinca 2013.

Predsjednik

Zoran Milanović, v. r.

Odluka, NN 156/2013-3275
## Odluka o jednostranom priznavanju određenih isprava kao ekvivalentnih hrvatskoj vizi, za tranzit kroz ili za namjeravane boravke na području Republike Hrvatske koji ne prelaze 90 dana u bilo kojem razdoblju od 180 dana

### NN 156/2013 (23.12.2013.), Odluka o jednostranom priznavanju određenih isprava kao ekvivalentnih hrvatskoj vizi, za tranzit kroz ili za namjeravane boravke na području Republike Hrvatske koji ne prelaze 90 dana u bilo kojem razdoblju od 180 dana

VLADA REPUBLIKE HRVATSKE

3277

Na osnovi članka 37. stavka 2. Zakona o strancima (»Narodne novine«, br. 130/2011 i 74/2013) i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 18. prosinca 2013. godine donijela

ODLUKU

O JEDNOSTRANOM PRIZNAVANJU ODREĐENIH ISPRAVA KAO EKVIVALENTNIH HRVATSKOJ VIZI, ZA TRANZIT KROZ ILI ZA NAMJERAVANE BORAVKE NA PODRUČJU REPUBLIKE HRVATSKE KOJI NE PRELAZE 90 DANA U BILO KOJEM RAZDOBLJU OD 180 DANA

I.

Sljedeće isprave priznaju se kao ekvivalentne hrvatskoj vizi, za tranzit kroz ili za namjeravane boravke na području Republike Hrvatske koji ne prelaze 90 dana u bilo kojem razdoblju od 180 dana, a koje su izdale države članice Europske unije i pridružene države koje u potpunosti primjenjuju schengensku pravnu stečevinu, neovisno o državljanstvu nositelja tih isprava:

– jedinstvena viza koja vrijedi za čitavo područje država Schengeskoga prostora, valjana za dva ili više ulazaka;

– viza s ograničenom područnom valjanošću izdana nositelju putne isprave što je ne priznaju jedna ili više, ali ne sve države Schengenskoga prostora, a koja vrijedi za područje država koje priznaju tu putnu ispravu, valjana za dva ili više ulazaka;

– dugotrajna viza za boravak dulji od 90 dana;

– dozvola boravka kako je definirana u članku 2. točki 15. Uredbe (EZ) broj 562/2006 Europskoga parlamenta i Vijeća od 15. ožujka 2006., kojom se uspostavlja Zakonik Zajednice o pravilima kojima se uređuje kretanje osoba preko granica (Zakonik o schengenskim granicama).

II.

Rok valjanosti isprava navedenih u točki I. ove Odluke mora pokrivati trajanje tranzita kroz ili boravka na državnom području Republike Hrvatske.

III.

Ova Odluka objavit će se u »Narodnim novinama«, stupa na snagu 1. siječnja 2014. godine, a prestaje biti na snazi od dana potpune primjene odredaba schengenske pravne stečevine u Republici Hrvatskoj.

Klasa: 022-03/13-04/549

Urbroj: 50301-09/09-13-2

Zagreb, 18. prosinca 2013.

Predsjednik

Zoran Milanović, v. r.

Odluka, NN 156/2013-3277
## Odluka o obavljanju poslova podrške prekršajno-evidencijskom sustavu

### NN 156/2013 (23.12.2013.), Odluka o obavljanju poslova podrške prekršajno-evidencijskom sustavu

VLADA REPUBLIKE HRVATSKE

3278

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), a u vezi s člankom 4.c Zakona o Financijskoj agenciji (»Narodne novine«, br. 117/2001, 60/2004 i 42/2005), Vlada Republike Hrvatske je na sjednici održanoj 18. prosinca 2013. godine donijela

ODLUKU

O OBAVLJANJU POSLOVA PODRŠKE PREKRŠAJNO--EVIDENCIJSKOM SUSTAVU

I.

Ovom Odlukom Vlada Republike Hrvatske povjerava Financijskoj agenciji obavljanje poslova pružanja podrške poslovima prekršajno-evidencijskog sustava.

Prekršajno-evidencijski sustav iz stavka 1. ove točke od posebnog je javnog interesa za Republiku Hrvatsku.

II.

Poslovi prekršajno-evidencijskog sustava odnose se na uspostavu i održavanje Prekršajne evidencije, Registra izrečenih, a u ostavljenom roku neuplaćenih novčanih kazni, elektroničkog sustava prisilne naplate ovih novčanih kazni i elektroničkih veza sa svim tijelima koja izriču prekršajnopravne sankcije sukladno zakonu.

Poslovi iz prekršajno-evidencijskog sustava iz stavka 1. ove točke povezuju se sa sustavom platnog prometa i elektroničkim sustavima provedbe ovrhe.

Poslovima prekršajno-evidencijskog sustava na jedinstveni način upravlja Ministarstvo pravosuđa sukladno posebnim propisima.

III.

Financijska agencija pruža podršku poslovima prekršajno-evidencijskog sustava, u svrhu učinkovitog, djelotvornog, ekonomičnog, stabilnog, sigurnog i održivog obavljanja ovih poslova.

Ministarstvo pravosuđa sklopit će s Financijskom agencijom ugovor o pružanju podrške poslovima prekršajno-evidencijskog sustava iz točke II. stavka 1. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/548

Urbroj: 50301-09/09-13-2

Zagreb,18. prosinca 2013.

Predsjednik

Zoran Milanović, v. r.

Odluka, NN 156/2013-3278
## Odluka o najvišem postotku naknade za upravljanje obveznom mirovinskom društvu za 2014. godinu

### NN 156/2013 (23.12.2013.), Odluka o najvišem postotku naknade za upravljanje obveznom mirovinskom društvu za 2014. godinu

HRVATSKA AGENCIJA ZA NADZOR FINANCIJSKIH USLUGA

3287

Na temelju odredbi članka 15. točka 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/2012), primjenom odredbe članka 60. stavka 1. točke 2. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07, 124/10, 114/11 i 51/13), Hrvatska agencija za nadzor financijskih usluga na sjednici održanoj 18. prosinca 2013. godine donijela je

ODLUKU

O NAJVIŠEM POSTOTKU NAKNADE ZA UPRAVLJANJE OBVEZNOM MIROVINSKOM DRUŠTVU ZA 2014. GODINU

Članak 1.

Radi pokrića troškova obveznog mirovinskog društva, obvezno mirovinsko društvo u 2014. godini ostvaruje pravo na naknadu za upravljanje odbitkom od najviše 0,45% godišnje od ukupne imovine mirovinskog fonda.

Članak 2.

Ova Odluka stupa na snagu osmog dana od dana objave u »Narodnim novinama«.

Klasa: 011-02/13-04/70

Urbroj: 326-440-13-1

Zagreb, 18. prosinca 2012.

Predsjednik Upravnog vijeća

Petar-Pierre Matek, v. r.

Odluka, NN 156/2013-3287
## Odluka o najvišem postotku naknade banke skrbnika za 2014. godinu

### NN 156/2013 (23.12.2013.), Odluka o najvišem postotku naknade banke skrbnika za 2014. godinu

HRVATSKA AGENCIJA ZA NADZOR FINANCIJSKIH USLUGA

3288

Na temelju odredbi članka 15. točka 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/2012), primjenom odredbe članka 85. stavka 2. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07, 124/10, 114/11 i 51/13), Hrvatska agencija za nadzor financijskih usluga na sjednici održanoj 18. prosinca 2013. godine donijela je

ODLUKU

O NAJVIŠEM POSTOTKU NAKNADE BANKE SKRBNIKA ZA 2014. GODINU

Članak 1.

Banka skrbnik za poslove skrbništva u 2014. godini ostvaruje pravo na naknadu od najviše 0,1% godišnje od ukupne imovine mirovinskog fonda.

Članak 2.

Ova Odluka stupa na snagu osmog dana od dana objave u »Narodnim novinama«.

Klasa: 011-02/13-04/71

Urbroj: 326-440-13-1

Zagreb, 18. prosinca 2013.

Predsjednik Upravnog vijeća

Petar-Pierre Matek, v. r.

Odluka, NN 156/2013-3288
## Zakon o izmjeni i dopuni Zakona o zaštiti i očuvanju kulturnih dobara

### NN 157/2013 (24.12.2013.), Zakon o izmjeni i dopuni Zakona o zaštiti i očuvanju kulturnih dobara

HRVATSKI SABOR

3296

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O ZAŠTITI I OČUVANJU KULTURNIH DOBARA

Proglašavam Zakon o izmjeni i dopuni Zakona o zaštiti i očuvanju kulturnih dobara, koji je Hrvatski sabor donio na sjednici 13. prosinca 2013. godine.

Klasa: 011-01/13-01/306

Urbroj: 71-05-03/1-13-2

Zagreb, 18. prosinca 2013.

Predsjednik

Republike Hrvatske

Ivo Josipović, v. r.

ZAKON

O IZMJENI I DOPUNI ZAKONA O ZAŠTITI I OČUVANJU KULTURNIH DOBARA

Članak 1.

U Zakonu o zaštiti i očuvanju kulturnih dobara (»Narodne novine«, br. 69/99., 151/03., 157/03., 87/09., 88/10., 61/11., 25/12. i 136/12.) u članku 114. stavku 11. točka se zamjenjuje zarezom te se dodaju riječi: »a na zastaru se primjenjuju odredbe Općeg poreznog zakona.«.

Članak 2.

U članku 19. Zakona o izmjenama i dopunama Zakona o zaštiti i očuvanju kulturnih dobara (»Narodne novine«, br. 136/12.) riječi: »31. prosinca 2013.« zamjenjuju se riječima: »31. prosinca 2014.«.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/13-01/306

Zagreb, 13. prosinca 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 157/2013-3296